ซาบาเอะ

ซาบาเอะ () เป็นนครที่ตั้งอยู่ในจังหวัดฟูกูอิ ประเทศญี่ปุ่น ตั้งอยู่ทางทิศใต้ของนครฟูกูอิ มีขนาดพื้นที่ทั้งหมด  มีจำนวนประชากร ณ วันที่ 1 เมษายน ค.ศ. 2025 ประมาณ 67,183 คน มีความหนาแน่นของประชากร 794 คนต่อตารางกิโลเมตร เมืองซาบาเอะได้รับการยกฐานะเป็นเทศบาลนครเมื่อ ค.ศ. 1955

 ภูมิศาสตร์ 

นครซาบาเอะตั้งอยู่ในตอนกลางของภูมิภาคเรโฮกุ ซึ่งเป็นภูมิภาคย่อยทางตะวันออกเฉียงเหนือของจังหวัดฟูกูอิ มีอาณาเขตทางทิศเหนือติดกับนครฟูกูอิ และทิศใต้ติดกับนครเอจิเซ็ง ตัวเมืองทอดตัวอยู่บนฝั่งตะวันออกของแม่น้ำฮิโนะ

 เทศบาลข้างเคียง 

 จังหวัดฟูกูอิ
 นครฟูกูอิ
 นครเอจิเซ็ง
 เมืองอิเกดะ
 เมืองเอจิเซ็ง

 ภูมิอากาศ
นครซาบาเอะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในซาบาเอะอยู่ที่ 14.3 °C ปริมาณน้ำฝนเฉลี่ยทั้งปีอยู่ที่ 2,417 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 3.0 °Cข้อมูลภูมิอากาศซาบาเอะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรซาบาเอะ จำนวนประชากรของนครซาบาเอะเพิ่มขึ้นอย่างต่อเนื่องในช่วง 50 ปีที่ผ่านมา

 ประวัติศาสตร์ 
ซาบาเอะเป็นส่วนหนึ่งของแคว้นโบราณที่ชื่อแคว้นเอจิเซ็ง พื้นที่ดังกล่าวในยุคเอโดะเป็นส่วนหนึ่งของการถือครองของแคว้นศักดินาซาบาเอะ ต่อมาหลังจากการปฏิรูปเมจิ พื้นที่ดังกล่าวได้รับการจัดให้เป็นส่วนหนึ่งของอำเภออิมาดาเตะในจังหวัดฟูกูอิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงได้มีการจัดตั้งเมืองซาบาเอะขึ้น และได้ผนวกรวมเอาหมู่บ้านชิงโยโกเอะและฟูนัตสึเข้าเป็นส่วนหนึ่งใน ค.ศ. 1948 และผนวกรวมกับหมู่บ้านชิมเม คาตากามิ นากางาวะ และหมู่บ้านทาจิมาจิ โยชิกาวะ และยูตากะจากอำเภอนีว พร้อมยกฐานะขึ้นเป็นนครซาบาเอะเมื่อวันที่ 15 มกราคม ค.ศ. 1955 นครซาบาเอะได้ผนวกรวมหมู่บ้านคาวาดะเข้ามาเป็นส่วนหนึ่งเมื่อเดือนมีนาคม ค.ศ. 1957 และใน ค.ศ. 1995 เมืองนี้เป็นเจ้าภาพจัดการแข่งขันยิมนาสติกสากลชิงแชมป์โลก

 การเมืองการปกครอง 

นครซาบาเอะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน

 เศรษฐกิจ 
ซาบาเอะเป็นหนึ่งในศูนย์กลางการผลิตกรอบแว่นตาที่ใหญ่ที่สุดแห่งหนึ่งในญี่ปุ่น นอกจากนี้ ซาบาเอะยังเป็นที่ตั้งของอุตสาหกรรมเคมีและเรยอนอีกด้วย

 การศึกษา 
นครซาบาเอะมีโรงเรียนที่สังกัดเทศบาลนคร ได้แก่ โรงเรียนประถม 12 แห่ง และโรงเรียนมัธยมต้น 3 แห่ง และมีโรงเรียนมัธยมปลาย 2 แห่งที่สังกัดคณะกรรมการการศึกษาจังหวัดฟูกูอิ นอกจากนี้ ยังมีสถาบันเทคโนโลยีแห่งชาติ วิทยาลัยฟูกูอิ (NIT-Fukui) ซึ่งสังกัดรัฐบาลกลาง ก็ตั้งอยู่ในนครซาบาเอะเช่นกัน

 การขนส่ง 
 รถไฟ 
บริษัทรถไฟญี่ปุ่นตะวันตก (JR West) ได้สละการเป็นเจ้าของทางรถไฟสายหลักโฮกูริกุในซาบาเอะ ให้กับบริษัทฮาปิไลน์ฟูกูอิเมื่อวันที่ 16 มีนาคม ค.ศ. 2024
 ฮาปิไลน์ฟูกูอิ
 สถานี:  – 
 18px รถไฟฟูกูอิ สายฟูกูบุ
 สถานี:  –  –  –  –  – 

 ทางหลวง 




 สิ่งที่น่าสนใจในท้องถิ่น 
 คาบูโตยามะโคฟุง - แหล่งประวัติศาสตร์แห่งชาติ
 ซากปราสาทมิตสึมิเนะ
 สวนนิชิยามะ - สวนที่สวยงามเป็นพิเศษในช่วงฤดูใบไม้ผลิ เมื่อต้นอาซาเลียหลายร้อยต้นบานสะพรั่งบนเนินเขา
 สวนสัตว์นิชิยามะ - อยู่ภายในสวนนิชิยามะ
 กลุ่มสุสานโคฟุงโอซัง - แหล่งประวัติศาสตร์แห่งชาติ
 พิพิธภัณฑ์แว่นตาซาบาเอะ

 อ้างอิง 

 แหล่งข้อมูลอื่น 




หมวดหมู่:นครในจังหวัดฟูกูอิ